Termin, fødselstermin, forventet fødselsdato eller termindato betyr enkelt og greit forventet fødselstidspunkt. Med andre ord betyr termin den datoen man forventer at en fødsel skal finne sted. Det finnes forøvrig forskjellige utregningsmetoder for termindato. Noen bygger på tommelfingerregler som den vi benytter for våre kalkulatorer, mens andre bygger på mere robuste metoder som baserer seg på funn fra ultralydundersøkelse. Det kan derfor være lurt å ta termindato med en klype salt og heller belage seg på at fødselen mest sannsynlig vil finne sted 2 uker pluss/minus fra termindatoen. Dersom det er gått en uke etter termin er det dog viktig å ta kontakt med jordmor/helsepersonell for trivselskontroll.